AB dambis
AB dambis ir dambis Rīgā, atrodas pie Klīversalas. Būvēts 19. gadsimta 60. gadu beigās, lai nodrošinātu stabilu Daugavas krasta līniju. Sākotnējais garums – 1058 metri. Līdz 1944. gadam kalpoja kā osta. Vācu okupācijas laikā dambis tika uzspridzināts. 1950. gadā dambi atjaunoja un kopš tā laika tas nav ticis rekonstruēts vai pārbūvēts. 2017. gada oktobrī par godu Latvijas valsts simtgadei uz dambja tika atklāts monumentāls Latvijas karoga masts, uz kura ir uzvilkts 20x10 metrus liels valsts karogs. Šobrīd dambja platība ir 30 000 kvadrātmetru, tur rīko dažādas izklaides un kultūras pasākumus. AB dambis tika plānots kā vieta, kur būvēt Nacionālo akustisko koncertzāli.